Diari Oficial de la Generalitat Valenciana


Sumari del DOGV 7119, del 26-09-2013 (2013/9266)

RESOLUCIÓ de 18 de setembre de 2013, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la realització de treballs d'investigació per a la millora de l'atenció del pacient crònic complex i del pacient susceptible de cures pal·liatives, que es duran a terme durant l'any 2013 i d'acord amb l'Orde 1/2012, que va establir les bases reguladores per a la concessió de les ajudes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9266


Data del document
:   18-09-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de setembre de 2013, del director gerent de l'Agència Valenciana de Salut, de la Conselleria de Sanitat, per la qual s'adjudiquen ajudes per a la realització de treballs d'investigació per a la millora de l'atenció del pacient crònic complex i del pacient susceptible de cures pal·liatives, que es duran a terme durant l'any 2013 i d'acord amb l'Orde 1/2012, que va establir les bases reguladores per a la concessió de les ajudes. [2013/9266]  
En els pressupostos de la Generalitat Valenciana per a l'exercici 2013, hi ha una dotació de quaranta-un mil nou-cents vint euros (41.920,00 €) en el programa pressupostari 30.25.26.0755.516.85.0, de la Direcció General d'Assistència Sanitària, codi de línia T 7476000, que té com a finalitat impulsar la investigació sanitària, com a factor estratègic per al desenrotllament i la millora de l'atenció sanitària als ciutadans, com a instrument per a augmentar la qualitat de les prestacions des de l'àmbit de la sanitat pública i com a suport difusor de bones pràctiques en l'activitat assistencial de totes les seues àrees.  
Per la Resolució de 6 de juny de 2013 (DOCV 7044, 12.06.2013),es van convocar ajudes per a la realització de projectes d'investigació per a la millora de l'atenció del pacient crònic complex i del pacient susceptible de cures pal·liatives, que es duran a terme durant l'any 2013 i segons l'Orde 1/2012, que va establir les bases reguladores per a la concessió de les ajudes, de conformitat amb allò que s'ha establit per la dita resolució, les entitats representades pel personal investigador que al final es relacionen van sol·licitar les ajudes per a projectes d'investigació.  
  
Atesa la normativa d'aplicació general, i examinats els projectes d'investigació aportats, objecte de la convocatòria.  
Vista la proposta de la comissió avaluadora de les ajudes, que va avaluar els projectes d'investigació individualitzadament, seguint els criteris de valoració establits en el punt 10 de la resolució i va determinar les prioritats i necessitats per mitjà de la ponderació dels criteris que s'ha de seguir per a la concessió d'ajuda sobre els expedients de sol·licitud d'ajudes presentats; havent-se ajustat el nombre i quantia de l'ajudes als recursos previstos per a 2013 i desestimades les restants sol·licituds no incloses en la proposta, resolc:  
  
Primer  
Concedir les ajudes per a finançar els estudis d'investigació corresponents a l'any 2013 que es relacionen en l'annex I per les quantitats indicades, a les entitats representades pel personal investigador, per a contribuir al finançament de projectes d'investigació per a la millora de l'atenció del pacient crònic complex i del pacient susceptible de cures pal·liatives, tal com s'indiquen en l'annex d'esta resolució, per un import total de 41.920,00 euros.   
  
Segon  
Desestimar les restants sol·licituds presentades, incloses en l'annex II en virtut dels criteris de selecció establits i el necessari ajust del nombre i quantia de les ajudes concedides a la suma dels recursos previstos per a 2013.   
  
Tercer  
Els beneficiaris de les ajudes han de remetre a la Direcció General d'Assistència Sanitària, la memòria final del projecte, en la qual s'inclourà una memòria detallada de la investigació, així com un resum, juntament amb una relació detallada dels gastos totals realitzats. Així mateix, hauran de remetre's les separates de publicacions o comunicacions a congressos, si n'hi havia. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, s'ha de consignar l'origen del finançament i enviar a la Direcció General d'Assistència Sanitària un exemplar de la publicació, amb menció del número d'expedient. També, es remetrà a la Direcció General d'Assistència Sanitària les publicacions que es produïsquen com a conseqüència de l'ajuda, després de la presentació de la memòria  
  
Contra la present resolució, que esgota la via administrativa, pot interposar-se un recurs contenciós administratiu en el termini de dos mesos a comptar des de l'endemà a la recepció de la present notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa i els articles 109 i 110 de la Llei 30/1992 de 26 de novembre, de Règim Jurídic de les Administracions Públiques i del Procediments Administratiu Comuns. Tot això sense perjuí de la possibilitat que els les persones interessades puguen interposar qualsevol altre recurs que estimen pertinent.   
  
  
València, 28 de setembre de 2013.- El director gerent de la Agència Valenciana de Salut: Manuel Escolano Puig